钦定古今图书集成/明伦汇编/氏族典/第394卷 > 李蘩
## 钦定古今图书集成/明伦汇编/氏族典/第394卷 > 李蘩

按《宋史李蘩传》：“‘蘩字清叔，崇庆晋原人。第进士，为隆
州判官，知永康军，移利州，提点成都路刑狱，知兴元
府，安抚利州东路，徙仓部员外郎，总领四川赋财军
马钱粮，升郎中。淳熙三年，廷臣上言，四川岁籴军粮，
名为和籴，实科籴也’。诏制置使范成大同蘩相度以闻。蘩乃书利民十一事上之。前后凡三年，蘩上奏疏”
者十有三，而天子降诏难问者凡八，讫如其议。军饷
坐给而田里免科，籴始知有生之乐。会岁大稔，米价
顿贱，范成大《驿疏》言：“关外麦熟，倍于常年，实由罢籴，
民力稍纾，得以尽于农亩。”孝宗览之，曰：“免和籴一年，
田间和气若此，乃知民力不可重困也。”擢蘩守太府
少卿。疾卒。